text: [{"text_idx": "#000003", "text": "589: Attahiyyaataa irratti Miila akkam godhanii irra taa\u2019an?"}, {"text_idx": "#000004", "text": "Gaafii: Salaata raka\u2019aa afurii keessatti, attaahiyyaata duraa keeysatti miila if jala kaayanii irra taa\u2019an, attahiyyaata booda keeysatti ammoo miila if jalaan dabarsanii teessumaan lafa gayan; yoon attahiyyaata lachuu akkasumatti taa\u2019e akkami?"}, {"text_idx": "#000005", "text": "Deebisaa: Akkaataan sunnaa Nabii (SAW); Attahiyyaata duraa keeysatti miila bitaa if jala ciibsanii irra taa\u2019uudha. miila mirgaa ammoo qubbeen lafatti qajeelchanii irra ta\u2019an. Attahiyyaata boodaa keeysatti ammoo miila bitaa miila mirgaa jalaan dabarsanii, teessumaan lafa gayanii taa\u2019an. miilli mirgaa ammoo akkuma attaahiyyaata duraa sanitti dhaabbatuu qaba. Akkaataan Sunnaa Rasuulaa (SAW) akkana. Rasuulli (SAW) akkasitti salaatuu nu ajaje."}, {"text_idx": "#000006", "text": "Garuu teessuma lachittuu salaanni hin badu. attahiyyaata duraafi boodaa keeysatti akkuma tokkotti taa\u2019uun waan salaata balleessuu miti in shaa Allaah"}, {"text_idx": "#000007", "text": "Guduunfaa: Irra caalaan karaa sunnaa Rasuulaa hordofuudha. yoo akka Rasuulli (SAW) taa\u2019uun nutti ulfaates if leenjisuu yaaluun gaariidha. yoo itti yaaddofnee yaalii goone akka sunnaa Rasuulaatti if leenjisuu ni dandeenya. salaanni utubaa Islaamummaa keeysaa takka. salaatatti yaaddawuun haalaan barbaachisaadha. miila if jala kaayee irra taa\u2019uun natti ulfaata jedhanii dantaa dhabdummaan dhiisuun hin barbaachisu. yoo sirreessuuf tattaafatan sirreessuun ni danda\u2019ama. Rabbiinis irratti nama gargaara. irra caalaan karaa sunnaa Nabii (SAW) jala deemuudha."}, {"text_idx": "#000008", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000009", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]